ئاشڵی کۆڵ

ئاشڵی کۆڵ (لەدایکبووی ٢٠ی کانوونی دووەمی ١٩٨٠) ڕاھێنەری تۆپی پێی ئینگلیز و یاریزانی پێشووە. وەک یاریزانی بەرگریکاری چەپ یاری کردووە، دیارترینیان بۆ ئارسناڵ و چێڵسی بووە. کۆل لەلایەن زۆرێک لە ڕەخنەگران و یاریزانە پیشەگەرەکانی ھاوڕێیەوە بە یەکێک لە باشترین بەرگریکارەکانی نەوەی خۆی دادەنرێت، یەکێکە لە گەورەترین یاریزانە ئینگلیزییەکانی ھەموو سەردەمەکانھەروەھا یەکێکە لە گەورەترین بەرگریکاری چەپ لە مێژووی وەرزشەکەدا. کۆل لە شاری ستێپنی لە لەندەن لەدایکبووە، لە یانەی ئارسناڵ دەستی کردووە بە یاریکردن و لە مانگی تشرینی دووەمی ساڵی ١٩٩٩ یەکەم یاری تەواوی لەگەڵ یانەکەدا ئەنجامداوە، دواتر ٢٢٨ یاری ئەنجامداوە و ٩ گۆڵی بۆ یانەکەی تۆمارکردووە. لەگەڵ ئارسناڵ دوو نازناوی پرێمییەرلیگی بەدەستھێنا، سێ جامی یەکێتی ئینگلتەرا، و ئەندامێکی دانەبڕاو بوو لە تیپی " ئارسناڵ " لە وەرزی ٢٠٠٣–٢٠٠٤، کە وەرزەکەیان بەبێ دۆڕان تەواو کرد. ھەروەھا کۆل لە یەکەم یاری کۆتایی چامپیۆنزلیگی ئارسناڵ لە ساڵی ٢٠٠٦ بەشداری کرد؛ یانەکە بە ئەنجامی ٢–١ بە یانەی بارسێلۆنا دۆڕا. لە مانگی ئابی ٢٠٠٦، ڕوویکردە چێڵسی، لەگەڵیدا نازناوی زیاتری بەدەستھێنا، لەوانە پریمەرلیگ لە وەرزی ٢٠٠٩–٢٠٠٢، چوار جامی یەکێتی ئینگلتەرا و یەک خولی پاڵەوانەکانی ئەورووپا. لە کۆتایی وەرزی ٢٠١٣–٢٠١٤ لەلایەن چێڵسییەوە ئازادکرا. یەکێکە لەو دوو یاریزانەی کە لەگەڵ دوو یانە نازناوی دووانەیان بەدەستھێناوە، لەگەڵ نیکۆلاس ئەنێلکا.کۆل لە ساڵانی ٢٠٠١ تا ٢٠١٤ یاریزانی ئینگلتەرا بووە و لە جامی جیھانیی فیفای ٢٠٠٢ و ٢٠٠٦ و ٢٠١٠ یاری کردووە، ھەروەھا لە جامی نەتەوەکانی ئەورووپای ٢٠٠٤ وجامی نەتەوەکانی ئەورووپای ٢٠١٢ یاری کردووە. لە ساڵی ٢٠١٠ وەک باشترین یاریزانی ئینگلتەرا ھەڵبژێردرا. لە ساڵی ٢٠١٤ وازی لە تۆپی پێی نێودەوڵەتی ھێنا.

 سەرچاوەکان 

پۆل:وەرزشوانانی تاراوگەی ئینگلیزی لە ئیتالیا
پۆل:یاریزانانی جامی نەتەوەکانی ئەورووپا بۆ تۆپی پێی ٢٠١٢
پۆل:یاریزانانی جامی جیھانیی فیفای ٢٠١٠
پۆل:یاریزانانی جامی جیھانیی فیفای ٢٠٠٦
پۆل:یاریزانانی جامی نەتەوەکانی ئەورووپا بۆ تۆپی پێی ٢٠٠٤
پۆل:یاریزانانی جامی جیھانیی فیفای ٢٠٠٢
پۆل:یاریزانانی تۆپی پێی ئینگلتەرا
پۆل:ھەڵبژاردەی ئینگلتەرای خوار تەمەن ٢١ ساڵ
پۆل:یاریزانانی تۆپی پێی لاوانی ئینگلتەرا
پۆل:یاریزانانی براوەی خولی ئەورووپا
پۆل:یاریزانانی براوەی خولی پاڵەوانەکانی ئەورووپا
پۆل:یاریزانانی خولی تۆپی پێی ئیتالیا
پۆل:یاریزانانی خولی تۆپی پێی ئینگلتەرا
پۆل:یاریزانانی پرێمیەرلیگ
پۆل:یاریزانانی یانەی تۆپی پێی چێڵسی
پۆل:یاریزانانی یانەی تۆپی پێی ئارسناڵ
پۆل:زیندووان
پۆل:لەدایکبووانی ١٩٨٠
پۆل:ڕاھێنەرانی تۆپی پێ